ჰენრი დევულფ სმაიტი

ჰენრი დევულფ "ჰარი" სმაიტი (ინგლ. Henry DeWolf "Harry" Smyth; დ. 1 მესი, 1898, კლინტონი, ნიუ-იორკიშ შტატი, ააშ — ღ. 11 ეკენია, 1986, პრინსტონი, ნიუ-ჯერსი, ააშ) — ამერიკალი ფიზიკოსი დო დიპლომატი, მიშეღჷ დიდი თია ატომური ენერგეტიკაშ გოვითარაფაშა, რდჷ მანჰეტენიშ პროექტიშ, ამერიკაშ ატომური ენერგიაშ კომისიაშ მაკათური დო ამერიკაშ ელჩი ატომური ენერგიაშ საირქიანო სააგენტოს. ჰენრი სმაიტი გურაფულენდჷ პრინსტონიშ უნივერსიტეტის დო უკულ კემბრიჯიშ უნივერსიტეტიშ გონვილ-ენდ-კიზიშ კოლეჯის. 1935-1949 წანეფს სმაიტი რდჷ პრინსტონიშ უნივერსიტეტიშ ფიზიკაშ დეპარტამენტიშ დირექტორი. სმაიტი დიო გაზეფიშ იონიზაციაშ პროცესეფს ირკვიენდჷ. ბირთვული ფიზიკათ 1930-იან წანეფს დეინტერესჷ. მაჟირა მოსოფელიშ ლჷმაშ ბორჯის ჰენრი სმაიტი მუშენდჷ მანჰეტენიშ პროექტიშ კონსულტანტო. პროექტიშ თებაშ უკულ სმაიტიქ ჭარუ მანჰეტენიშ პროექტიშ ოფიციალური ისტორია, ნამუსჷთ სმაიტიშ რეპორტის უძახუნა.

ლიტერატურა
 Schwartz, Rebecca Press (September 2008). The Making of the History of the Atomic Bomb: Henry DeWolf Smyth and the Historiography of the Manhattan Project (Ph.D. thesis). Princeton University.

რესურსეფი ინტერნეტის

 Henry DeWolf Smyth papers  at the American Philosophical Society
 Henry DeWolf Smyth papers at the Princeton University Library
 Photos of Smyth from the American Institute of Physics
 The Smyth Report at the Internet Archive

კატეგორია:ამერიკალეფი
კატეგორია:ამერიკალი ფიზიკოსეფი
კატეგორია:დუნაბადი 1898
კატეგორია:ნაღურა 1986